Author: zkolenova

VLÁDA SR

NÁVRH

UZNESENIE VLÁDY SR

č. 

 zo dňa .....................

k Návrhu na uzavretie Protokolu medzi Slovenskou republikou a Švajčiarskou konfederáciou, ktorým sa mení a dopĺňa Zmluva medzi Slovenskou republikou a Švajčiarskou konfederáciou o zamedzení dvojakého zdanenia v odbore daní z príjmov a z majetku a protokol, podpísané v Bratislave dňa 14. februára 1997

Číslo materiálu: |
Predkladateľ: | podpredseda vlády a minister financií

Vláda

A.     s ú h l a s í 
A.1.  	s uzavretím Protokolu medzi Slovenskou republikou a Švajčiarskou konfederáciou, ktorým sa mení a dopĺňa Zmluva medzi Slovenskou republikou a Švajčiarskou konfederáciou a o zamedzení dvojakého zdanenia v odbore daní z príjmov a z majetku a protokol, podpísané v Bratislave dňa 14. februára 1997 (ďalej len „protokol“), 

A.2.     s tým, že protokol jej nebude po podpise znovu predložený; 

B.      odporúča 

prezidentovi Slovenskej republiky 
B.1. 	splnomocniť predsedníčku vlády SR a ako alternátov podpredsedu vlády a ministra financií, ministra zahraničných vecí, ministra hospodárstva a výstavby, štátneho tajomníka Ministerstva financií SR, štátneho tajomníka Ministerstva zahraničných vecí SR alebo veľvyslanca SR vo Švajčiarskej konfederácií na podpis protokolu s výhradou ratifikácie, 

           B.2.	ratifikovať podpísaný protokol po vyslovení súhlasu Národnej rady SR, 

           Národnej rade SR 
           B.3. 	vysloviť súhlas s protokolom a rozhodnúť, že ide o zmluvu, ktorá má podľa čl. 7 ods. 5 Ústavy SR prednosť pred zákonom; 

C. 	p o v e r u j e

predsedníčku vlády 
C.1.	predložiť protokol po jeho podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi, 

podpredsedu vlády a ministra financií 
C.2.	odôvodniť návrh na vyslovenie súhlasu s protokolom v Národnej rade SR; 

D.     u k l a d á

	podpredsedovi vlády a ministrovi financií 
	D.1.	požiadať ministra zahraničných vecí, aby vykonal príslušné opatrenia spojené s nadobudnutím platnosti protokolu, 

	kontrolný termín: 31. 12. 2014 

	D.2. 	požiadať ministra zahraničných vecí, aby zabezpečil uverejnenie protokolu v Zbierke zákonov SR, 

	kontrolný termín: 31. 12. 2015.

Vykonajú: 	predsedníčka vlády Slovenskej republiky
	podpredseda vlády a minister financií Slovenskej republiky
	minister zahraničných vecí Slovenskej republiky

Na vedomie:	prezident Slovenskej republiky 
	predseda Národnej rady Slovenskej republiky